Σε προηγούμενα επεισόδια...
Νόμιζα πως θα πηγαίναμε βόλτα.
-Είχες παρέα. -Του αρνήθηκα, Τζακ.
-Πάντα ήσουν καλός μαζί μου. -Πάντα θα είμαι, Νόρα.
Θα μπορούσα να δεχτώ τις ερωτικές προσεγγίσεις σου.
-Ο Χιούστον είναι ανέντιμος, όχι εγώ. -Κόντεψες να πεθάνεις.
Δεν ήμουν πάντα με την πλευρά του νόμου.
-Πώς σε λένε; -Κόντι.
-Τι κάνουν εδώ; -Να βοηθήσουμε.
Να μείνει μαζί σου ο Κόντι ώσπου να γίνω καλά;
Πώς μπορώ να πω όχι;
-Πού πηγαίνουμε; -Είναι έκπληξη!
-Τι λογής έκπληξη; -Ευχάριστη!
-Πώς σου φαίνεται; -Το παλιό σπίτι της Αμπιγκέιλ;
Σκέφτομαι να το νοικιάσω.
-Δεν μένει ο Τζο Κράντοκ; -Έπιασε δουλειά στο Κέιπ Φούλερτον.
Τώρα με την Κλάρα, η Αμπιγκέιλ χρειάζεται χώρο.
Αλλά ο πραγματικός λόγος είναι...
ότι ήρθε ώρα να ριζώσω. Το Χόουπ Βάλεϊ είναι ο τόπος μου.
-Είναι ο τόπος που αγαπώ. -Και οι άνθρωποι που αγαπάς, έτσι;
Έτσι είναι.
Συγγνώμη που διακόπτω. Θέλω τη γνώμη σου.
Βέβαια.
-Πράσινο ή γαλάζιο; -Θέλεις να εντυπωσιάσεις κάποιον;
Όχι, αλλά δουλεύω στο καφέ αύριο.
Είδατε το γάντι του μπέιζμπολ;
-Στο δωμάτιο σου; -Εδώ ήταν πριν το βραδινό.
Λοιπόν, τι λες;
-Πράσινο. Σαν τα μάτια σου. -Ευχαριστώ.
Ας αφήσουμε ήσυχη την Ελίζαμπεθ.
-Έχει πολλή δουλειά. -Είδατε το γάντι του μπέιζμπολ;
-Δεν έχεις μαθήματα; -Θα τα κάνει.
Θέλει να προπονηθεί, να γίνει καλός σαν τους άλλους.
Αρκεί να διαβάσει για το διαγώνισμα αριθμητικής.
Θα διαβάσει.
Η αφοσιωμένη μας δασκάλα ξενυχτάει πάνω στα βιβλία.
Μάρκο Πόλο; Η χαρά της ανακάλυψης!
Των νέων αχαρτογράφητων περιοχών.
Το επικό ταξίδι ενός εξερευνητή στο άγνωστο.
-Το μυστήριο... -Ρόζμαρι.
Συγγνώμη. Ήθελα τη βοήθειά σου.
-Δεν είναι καλή στιγμή. -Ένα λεπτό μόνο.
Χρειάζομαι μερικά κλασικά παραθέματα
αγάπης και απόρριψης για τη στήλη συμβουλών.
Κάτι σαν Κόλεριτζ ή Γουέρντσγουερθ.
Πάσχω στους κλασικούς, εσύ είσαι καλή
-με τους παμπάλαιους ποιητές. -Συγγνώμη, Ρόζι, η Ελίζαμπεθ έχει σχέδια.
Αλήθεια;
Βέβαια! Παραλίγο να το ξεχάσω.
-Συγγνώμη. Κάποια άλλη στιγμή. -Φυσικά.
-Τι σχέδια; -Ιδιωτικά.
ΕΦΙΠΠΗ ΑΣΤΥΝΟΜΙΑ ΤΟΠΙΚΟ ΓΡΑΦΕΙΟ
Αυτό ακριβώς χρειαζόμουν.
-Μια βραδιά στη φυλακή; -Μια βραδιά μαζί σου.
Δεν είναι δείπνο στο Ριτζ.
Η παρέα μετράει.
Συγγνώμη που διακόπτω.
Δεν πειράζει.
-Να δανειστώ το βερνίκι παπουτσιών; -Ναι.
-Έχεις κι εσύ ραντεβού; -Όχι ακριβώς.
Θα δω τους Πίνκερτον αύριο.
Νόμιζα ότι θα έπαιρνες άδεια.
Ας τους ακούσω τουλάχιστον.
-Τα ψωμάκια φαίνονται υπέροχα. -Θέλεις μερικά;
Πολύ ευγενικό από μέρους σου, Ελίζαμπεθ. Ευχαριστώ. Τζακ.
Σε μια ρομαντική βραδιά μαζί.
Μια απ' αυτές τις μέρες.
Δεσποινίς Θάτσερ;
Γιατί η Λόρα πήρε Α κι εγώ Γ;
Ο πρώτος κανόνας στην έκθεση;
Χωρίζουμε τις ιδέες σε παραγράφους.
Η δική σου ήταν όλη μια παράγραφος.
Κόντι, άργησες 20 λεπτά.
Η κυρία Στάντον είπε να προπονηθώ πριν το σχολείο.
Να είσαι εδώ πριν χτυπήσει το κουδούνι.
-Δεν πειράζει, είπε. -Μάλλον την παρεξήγησες.
Ποιος μπορεί να μου πει για τα ταξίδια του Μάρκο Πόλο;
-Δεσποινίς. -Εγώ.
ΑΝΟΙΧΤΟ
Απίστευτο αυτό με τον Σάιλας. Τρομερό.
-Δεν πιστεύω ότι χάθηκε. -Τι συνέβη;
Ο Σάιλας Ράμσι σκοτώθηκε σε ληστεία.
Αχ, όχι. Την καημένη την Ντότι.
Σήμερα επιστρέφει από την κηδεία.
-Έπιασαν αυτούς που το έκαναν; -Όχι. Όχι ακόμη.
Αλλά είμαι σίγουρος ότι θα τους πιάσουν. Κυρίες μου.
Ελπίζω η Ντότι να ξέρει ότι θα της σταθούμε.
Κανείς δεν πρέπει να περνά κάτι τέτοιο μόνος.
Έβαλα το τελευταίο κουτί μέσα. Μπορώ να κάνω κάτι άλλο, κυρία Στάντον;
Δεν έχω κάτι υπόψη μου.
Στάζει ο νεροχύτης. Μπορώ να τον δω μετά τη δουλειά.
-Σίγουρα έχεις χρόνο; -Λίγα λεπτά θα πάρει.
-Το φόρεμα πάει με τα μάτια σου. -Ευχαριστώ.
-Περίμενα περισσότερους πελάτες. -Συγγνώμη.
Οι πρωινοί έφυγαν για δουλειά στο πριονιστήριο.
-Να δω το μενού; -Δεν έχουμε.
Ούτε μενού, ούτε πελάτες.
-Τι μυρίζει έτσι; -Μπισκότα με ξινόγαλα.
Αν δεν σας αρέσουν, στο σαλούν σερβίρουν φασόλια και καφέ.
-Ο κύριος Χάμφρις δεν ήρθε να φάει. -Προς τι οι ερωτήσεις τότε;
Πραγματοποιείται η επιθυμία σου.
Πουλάω το μερίδιό μου στο καφέ.
Θα είναι ο νέος σου συνέταιρος.
-Αν μπορούμε να κάνουμε κάτι. -Είστε πολύ ευγενικές.
-Οτιδήποτε. -Είμαι εντάξει.
Κυρία Ράμσι, τα συλλυπητήριά μου. Να βοηθήσω με τις τσάντες;
Ναι, θα το εκτιμούσα. Σας ευχαριστώ.
Δεν ήξερα καλά τον άντρα σας, αλλά άκουσα ότι ήταν καλός άνθρωπος.
Δεν θέλω να κακολογώ νεκρούς,
αλλά νομίζω ξέρουμε και οι δύο ότι δεν ήταν άγιος.
Ωστόσο δεν έπρεπε να πεθάνει έτσι.
Το τοπικό γραφείο το ανέθεσε σε επιθεωρητή,
-αλλά θα το ερευνήσω προσωπικά. -Ευχαριστώ.
-Μα δεν έχετε άδεια; -Ναι, αλλά είναι ιδιαίτερη υπόθεση.
Αξίζει δικαιοσύνη στον Σάιλας, όπως και σ' εσάς, κι ας μην ήταν άγιος.
Δύσκολο εγχείρημα.
Έχτισα εκκλησία, το σπίτι μού φαίνεται εύκολο.
Δεν είναι τυχαίο σπίτι.
Πού σχεδιάζεις να χτίσεις;
Ξέρεις το χωράφι του Κλεμ Μπέσερ;
-Ναι, έχει ωραία θέα. -Την καλύτερη της κοιλάδας.
Λοιπόν, πόσο;
Για τα ξύλα που θα χρειαστείς;
Ναι.
Θα το υπολογίσω και θα σου πω.
-Λι! -Ευχαριστώ.
-Όχι, μείνε. -Ώστε εδώ είσαι.
-Τζακ! -Γεια σου.
Να μη διακόπτω, αλλά έχω μια ενημέρωση.
-Ένα λεπτό μόνο. -Τι;
Πρώτον, έβαλα τους εργάτες να κάνουν χώρο.
Δεύτερον, έπεισα τους Χάντσον να σκουπίσουν κάτω από το τεράστιο...
το μεγάλο πράγμα με το πριόνι.
-Την πριονοκορδέλα; -Ναι! Αστείο όνομα. Τρίτον.
Η κυρία Γουάις συμφώνησε να προσφέρει κολατσιό το απόγευμα.
Οι χαρούμενοι εργάτες παράγουν.
-Θέλουμε χαρούμενους εργάτες. -Ναι, το θέλουμε.
Η Ρόζμαρι με βοηθά με το πριονιστήριο. Είναι θαύμα.
-Θαύμα. -Ναι.
Δεν έχεις πολλή δουλειά με τη στήλη;
Έχω, αλλά ο Λι δουλεύει σαν σκυλί εδώ στο πριονιστήριο...
-Να κάνω κι εγώ κάτι. -Ας ήταν και λιγότερο.
Αν με θέλετε, θα είμαι στο κατάστημα, θα πάρω κάποια πράγματα.
Θα σε ενθουσιάσει η αλλαγή στο γραφείο!
Στάσου! Τι έκανες στο γραφείο μου;
-Τι κάνει στο γραφείο μου; -Δεν ξέρω, καλή τύχη.
Ευχαριστώ, Λι.
-Πηγαίνεις στην Ντότι; -Της πάω μια λεμονόπιτα.
-Να προσφέρω κάτι. -Να έρθω μαζί σου;
Πολύ ευχαρίστως.
Πες στον Νεντ Γιοστ να παραγγείλει το βελούδινο ύφασμα που λέγαμε σε κόκκινο.
Σε βυσσινί καλύτερα, αν υπάρχει.
Θα χρειαστώ 20 μέτρα. Κάν' τα 30 καλύτερα.
-Ναι, τριάντα. -Ο κύριος Κούλτερ συμφωνεί;
Φυσικά.
Γεια σου.
-Πού πάει αυτός; -Με βοηθάει με τη διακόσμηση.
Καλά διακοσμημένο είναι έτσι.
Όχι, Λι! Αυτό είναι μόνο η αρχή. Φαντάσου το έτσι.
Υπερυψωμένο γραφείο και καρέκλα από μαόνι. Πυκνές κουρτίνες δεξιά κι αριστερά.
Τρεις λάμπες σε φωτίζουν από πάνω.
Βασιλικό γραφείο.
Και γιατί να έχω υπερυψωμένο γραφείο;
Είσαι το αφεντικό! Ο επικεφαλής. Ο ατρόμητος αρχηγός!
Το γραφείο είναι μια σκηνή, μιλάς από θέση κύρους
-όταν κοιτάς από ψηλά. -Μ' αρέσει το γραφείο μου όπως είναι.
Προσπαθώ να ζωντανέψω αυτό το σκοτεινό μπουντρούμι,
πράγμα απολύτως απαραίτητο.
-Ο χάρτης; -Ποιος χάρτης;
Τι "ποιος χάρτης"; Ο μεγάλος που ήταν στον τοίχο!
Αυτό το κουρέλι; Τον πέταξα.
-Τι; -Μην ανησυχείς.
Παρήγγειλα καινούριο στην υπηρεσία χωροταξίας. Είναι έγχρωμος.
Ρόζμαρι, είχα σημειώσει τα προγράμματα συγκομιδής εκεί.
Κάπου θα είναι γραμμένα.
Μην ξεχάσω, έδωσα ρεπό στον Γκλεν Μπάτερφιλντ.
Τι; Στάσου, περίμενε.
Τι εννοείς του έδωσες ρεπό;
Εννοείται πως του είπα ότι ήταν δική σου ιδέα. Είσαι το αφεντικό.
Μερικές φορές αναρωτιέμαι.
Τσακώθηκε με τη γυναίκα του.
Εκείνη έστειλε γράμμα στη στήλη μου.
Μου άνοιξε την καρδιά της.
Χρειάζονται χρόνο να τα ξαναβρούν. Θέλεις χαρούμενους εργάτες.
Ναι, θέλω χαρούμενους εργάτες, αλλά αν δεν βρίσκονται εδώ,
πρακτικά δεν είναι εργάτες, σωστά;
Έχεις πολλή πλάκα! Πρέπει να φύγω. Έχω πολλά να κάνω!
Θα γυρίσω με διακοσμητικά!
Φτιάχνουν ωραία ατμόσφαιρα.
Τι ήταν τούτο;
Κοντεύει η ώρα του μεσημεριανού. Πρέπει να πάω στο καφέ.
Χρειάζεσαι να πάρεις ρεπό.
Πρέπει να δουλέψω.
Ακόμη και ο Κύριος την έβδομη μέρα αναπαύθηκε.
-Το κέρδισε. -Κι εσύ το ίδιο. Να σου πω.
Θα έρθω μετά το βραδινό να κάνουμε βόλτα στη λίμνη.
Μισή ωρίτσα. Να τα πούμε λίγο.
Δεν παίρνει μισή ώρα η βόλτα στη λίμνη.
Θα περπατάμε αργά.
Πάστορα, τι κάνετε εσείς και η δεσποινίς Αμπιγκέιλ;
-Δεν σε αφορά. -Έχει λεφτά;
-Τι θέλεις, Τζέσι; -Η συμμορία μαζεύτηκε πάλι.
Σε θέλουμε για μια δουλειά.
-Είσαι ο καλύτερος. -Δεν πρόκειται.
Έλα τώρα, Ματ. Θα έβγαζες τόσα λεφτά
που δεν θα χρειαζόταν να προσποιείσαι πια.
Θα έκανες ό,τι θέλεις.
Είμαι ευτυχισμένος μ' αυτό που κάνω.
Ωραία. Μόλις τελειώσουμε, γύρνα, παντρέψου, κάνε παιδιά.
Δεν ακούς. Είμαι εκτός.
Ποτέ δεν είσαι εκτός.
Μην απογοητεύεις τον Γκάρισον.
-Με απειλείς; -Λέω μόνο ότι μπορεί να πληγωθεί.
Σου ζητώ συγγνώμη για το δείπνο στη φυλακή.
-Η σκέψη μετράει. -Το ξέρω.
-Όμως θέλω να σε αποζημιώσω. -Πώς;
-Κολατσιό στον στάβλο; -Τζακ!
Ξέρω ένα μέρος που μπορούμε να τρώμε δείπνο όποτε θέλουμε.
Βέβαια. Στης Αμπιγκέιλ.
Όχι, στης Ελίζαμπεθ.
-Εκείνο το σπίτι; -Από σήμερα είναι δικό μου.
Έβαλα λεφτά στην άκρη από τον μισθό μου
όσο έμενα στης Αμπιγκέιλ, και το νοίκι είναι φτηνό, οπότε γιατί όχι;
Ο Κόντι και η Κλάρα χρειάζονται χώρο.
Τώρα που έχω ησυχία, θα αρχίσω πάλι να γράφω.
Ο Τζο Κράντοκ δεν φρόντιζε το σπίτι
όπως η Αμπιγκέιλ, αλλά θα γίνει ωραίο.
-Το πόμολο είναι βγαλμένο. -Αλλά είναι δικό μου.
Κλάρα! Έτοιμα τα μάφιν με μύρτιλο;
Ήρθα νωρίς γιατί θα σερβίρω τσάι
-σε μια ώρα στο πριονιστήριο. -Τα φέρνω.
Κέιβ Τζάνξιον. Ακουστά το έχω.
Εκεί λήστεψαν την άμαξα και σκότωσαν τον άντρα της Ντότι.
Τρομερή τραγωδία. Ερευνάς την υπόθεση;
Ίσως. Ίσως όχι. Κρατάς μυστικό, Ρόζμαρι;
Έχεις τον λόγο μου.
-Δεν θα πω λέξη σε κανέναν. -Να είσαι καλά.
-Αμπιγκέιλ. -Μπιλ.
Ξέρετε ότι στάζει ο νεροχύτης;
-Ναι. -Πρέπει να τον φτιάξετε.
Άμεσα. Κατάρτισα έναν κατάλογο βελτιώσεων.
Θα πρέπει να καλύψετε τα μισά έξοδα.
Η κουζίνα δεν έχει πρόβλημα.
Είναι θέμα χρόνου να πάψει να λειτουργεί αυτή η αρχαιολογία.
Τότε θα πάρω καινούρια.
Θα πάρετε καινούρια τώρα.
Πριν κλείσετε με τον κύριο Χάμφρις,
θέλω να κάνω προσφορά.
Δεν έχετε τα μέσα να αγοράσετε το μερίδιό μου.
Πράγματι.
Ίσως όμως βρούμε κάποια συμφωνία,
κάτι προς όφελός σας.
Ακούω.
Μπορώ να πληρώνω μηνιαίες δόσεις με τόκο
ώσπου να εξοφλήσω το μερίδιο. Είναι δίκαιο.
Είμαι επιχειρηματίας, κυρία Στάντον.
Δυστυχώς, αυτό το ρίσκο δεν είναι αποδεκτό.
Θα πάρω βερνίκι απ' το μαγαζί
αν θες να αρχίσεις με το πάτωμα.
Ευχαριστώ, αλλά θέλω να κάνω μόνη μου τις επισκευές.
Άσε με να σε βοηθήσω να μετακομίσεις.
Αυτό το δέχομαι.
Ευχαριστώ.
-Ελίζαμπεθ. -Γεια σου.
Μόλις μου είπε ο Κόντι ότι τον κράτησες μετά το μάθημα.
Δεν το ήθελα, αλλά άργησε τρίτη φορά αυτή την εβδομάδα.
Προπονείται πριν το σχολείο. Θέλει να ενταχθεί.
-Αλλά πρέπει να είναι στην ώρα του. -Έτσι είναι τα αγόρια.
Μα πρέπει να είναι στην ώρα τους.
Είναι μεγάλη αλλαγή για εκείνον.
Αμπιγκέιλ, δεν είναι μόνο ότι αργεί.
Δεν προσέχει στο μάθημα και δεν έφερε την εργασία του.
Δυσκολεύεται με το σχολείο
-μετά απ' όσα πέρασε. -Πρέπει να προσπαθήσει λίγο ακόμη.
Λες να είμαι πολύ επιεικής;
Νομίζω πως είσαι υπερπροστατευτική και καταλαβαίνω τον λόγο.
Αλλά δεν νομίζω ότι του κάνει καλό.
Ευχαριστώ για τη γνώμη σου.
Όλοι θέλουμε το καλύτερο για τον Κόντι. Κάνεις ό,τι μπορείς.
Προσπαθώ να βοηθήσω.
Το ξέρω.
Δεν με εκπλήσσει που πήγε να μείνει μόνη της,
αλλά δεν το περίμενα τόσο σύντομα.
Δεν ξέρεις αν σου αρέσει αυτό;
Μου αρέσει που είναι ανεξάρτητη, αλλά...
Μήπως έχει να κάνει με το σπίτι που θες να χτίσεις;
-Ίσως. -Εγώ το θεωρώ καλό σημάδι.
Δείχνει ότι ριζώνει στο Χόουπ Βάλεϊ.
Απομακρύνεται από το Χάμιλτον.
-Τότε είναι πολύ καλό. -Σίγουρα.
Οι γυναίκες θέλουν ένα δικό τους χώρο. Χτίζουν φωλιά.
-Φωλιά; -Φωλιά!
Σήμερα η Ελίζαμπεθ μετακομίζει σε ένα δικό της χώρο,
ίσως έρθει και στον δικό σου.
Κάνε υπομονή και πάρε της ένα ωραίο δώρο για το σπίτι.
Εντάξει.
Λοιπόν, πώς σου φαίνεται;
Φωλιά.
Τα υπάρχοντά μου!
Για να ταξιδέψεις χαρούμενος, ταξίδευε ελαφρύς.
Τουλάχιστον έχω γραφείο.
Κάτι λείπει.
-Τι είναι αυτό; -Δώρο για το σπίτι.
Μήπως είναι ψυγείο; Χρειάζομαι ψυγείο.
Άνοιξέ το.
Αχ, Τζακ. Είναι υπέροχο.
Τώρα πρέπει να σου φέρω λουλούδια.
-Είναι τέλειο κι έτσι. -Σαν εσένα.
Σκεφτόμουν αυτό που είπες, να μετακομίσω εδώ.
Λοιπόν;
Πρέπει να πάω σπίτι να τακτοποιήσω κάποια πράγματα.
Πάρε όσο χρόνο χρειάζεσαι.
Αν όλα πάνε καλά, θα γυρίσω σε έναν μήνα.
Εγώ εδώ θα είμαι.
Χένρι, κάτι με απασχολεί.
-Με τον Μπιλ; -Όχι. Υπογράψαμε τα χαρτιά του διαζυγίου.
Αυτό τελείωσε. Αλλά για να γίνει τόπος μου το Χόουπ Βάλεϊ, πρέπει
-να ζητήσω συγγνώμη απ' την Αμπιγκέιλ. -Δεν έφταιγες εσύ.
Ούτε κι εκείνη.
Φρανκ; Νόμιζα ότι θα πηγαίναμε βόλτα.
Αλλαγή σχεδίων.
-Αύριο ίσως; -Όχι, αύριο δεν γίνεται.
-Την Κυριακή; -Ούτε την Κυριακή.
Δεν καταλαβαίνω. Είπες πως ήθελες να τα πούμε.
-Δεν γίνεται τώρα. -Καλά.
Συγγνώμη για την ενόχληση.
Για την επιστημονική εργασία μας θα φυτέψουμε φασόλια σε κονσέρβες
και θα μάθουμε για τη φωτοσύνθεση.
Είναι ομαδική εργασία και θέλω να διαλέξετε ζευγάρι.
Εμπρός, διαλέξτε ζευγάρια. Έμιλι;
Θα μοιράσεις τα φασόλια; Ευχαριστώ.
Δεσποινίς Θάτσερ; Δεν έχω ζευγάρι.
Μπορείς να πας με τον Μάιλς και τον Ρόμπερτ.
Όλοι έχουν φίλους εκτός από μένα.
Είσαι καινούριος. Θέλει χρόνο να κάνεις φίλους στο σχολείο.
Δεν θέλω να είμαι με κανέναν.
Δεν γίνεται αυτό, Κόντι. Θα συμμετέχουν όλοι. Έλα.
-Βρήκες τίποτα; -Λίγα πράγματα.
Ίχνη αλόγων, κάλυκες.
Η συμμορία του Γκάρισον είναι ύποπτοι,
αλλά δεν έχουμε στοιχεία για σύλληψη.
Το περίμενα πως θα ήταν αυτός.
-Τον ξέρεις; -Τον έχω ξανακυνηγήσει.
Σκότωσε έναν φίλο μου σε ληστεία τράπεζας πριν δέκα χρόνια. Τον Καρλ Μπένσον.
Άφησε χήρα και μια οκτάχρονη κόρη ορφανή.
-Δεν τον συνέλαβες; -Όχι. Δεν υπήρχαν στοιχεία.
Ξέρει καλά να καλύπτει τα ίχνη του.
Φτιάχνει συμμορία όταν θέλει, μετά τη διαλύει.
Τους είδαν κοντά στο Άλμπερτ Χιλς. Ίσως πηγαίνουν δυτικά.
Θα σε βοηθήσω με τις περιπολίες. Θέλει προσοχή.
Θα αρνηθείς τους Πίνκερτον;
Όχι, θα κρατήσω τη συμμορία μακριά απ' το Χόουπ Βάλεϊ.
-Γεια σου, Κόντι. -Σιχαίνομαι το σχολείο. Δεν ξαναπάω.
Πες μου τι έγινε.
Δεν με συμπαθεί κανείς. Δεν έχω φίλους.
Κόντι, δεν είσαι πολύ καιρό εδώ. Πρέπει να περιμένεις λίγο.
Τουλάχιστον όταν ήμασταν μόνοι μας, είχα τη Μπέκι.
Σου λείπει η αδερφή σου,
όμως πρέπει να είναι με τους γιατρούς, στο Γιούνιον Σίτι.
-Τη βοηθούν να γίνει καλά. -Όταν γίνει καλά, μπορώ να πάω να τη δω;
Και βέβαια μπορείς.
Ως τότε όμως, υπάρχουν άλλοι τρόποι να δείξεις ενδιαφέρον.
-Πώς; -Να της γράψεις γράμμα.
Πες της όλα όσα θα της έλεγες
-αν καθόταν δίπλα σου. -Θα με βοηθήσεις;
Φυσικά.
-Γεια σου. -Ντότι!
Χαίρομαι που βγήκες.
Ο δήμαρχος σε βάζει να δουλεύεις;
Μου είπε να πάρω άδεια όλη την εβδομάδα.
Πολύ ευγενικό αυτό.
Δεν είναι τόσο κακός. Δεν τον ξέρεις όπως εγώ.
Τον ξέρω πολύ καλά.
Μπορούσε να με απολύσει, μα δεν το έκανε.
Ο Χένρι Γκάουεν έχει κι άλλη πλευρά.
Ποιος είναι αυτός μαζί του;
Ο Άλαν Χάμφρις. Θα αγοράσει το μερίδιό του στο καφέ.
Δεν το ήξερα. Τον γνωρίζεις καθόλου;
Όχι πολύ καλά. Αλλά...
νομίζω ότι της Αμπιγκέιλ θα της λείψει ο παλιός της συνέταιρος.
Αναμνήσεις
Σας έχω ένα πολύ ευχάριστο θέμα για έκθεση.
Θέλω να σκεφτείτε μια ανάμνηση. Κάτι από το παρελθόν.
Μπορεί να είναι χαρούμενο ή λυπητερό.
Να είναι αστείο ή τρομακτικό. Όποια ανάμνηση θέλετε.
-Ναι, Έμιλι; -Να γράψω για το φθινόπωρο;
Κόβω τη μεγαλύτερη κολοκύθα και σκαλίζουμε φανάρι.
Να μια θαυμάσια ανάμνηση.
Κόντι; Έχεις κάποια αγαπημένη ανάμνηση;
-Είναι βλακεία. -Όχι, δεν είναι!
Ο μπαμπάς μου έλεγε πως είμαστε στην Ελαφρά Ταξιαρχία.
Καλά λέει, βλακεία είναι.
-Ρόμπερτ. -Πάρ' το πίσω!
Φτάνει, παιδιά.
Ζητήστε συγγνώμη και οι δύο.
-Συγγνώμη. -Συγγνώμη.
Τελειώσαμε.
Θα πάρω τις εκθέσεις αύριο το πρωί.
Κόντι;
Δεν έκανες τίποτα κακό.
Πες μου για τον μπαμπά σου και την Ελαφρά Ταξιαρχία.
Καβαλούσαμε άλογα.
Ακούω.
Έλεγε, "Τιμή στην επέλαση τους, τιμή στην Ελαφρά Ταξιαρχία".
Σκεφτόμουν, μια που δεν έφερες την εργασία για τον Μάρκο Πόλο,
θέλεις να γράψεις για την Ελαφρά Ταξιαρχία;
Τι λες;
-Εντάξει. -Ωραία.
-Για σένα. -Αχ, Τζέσι, είναι πανέμορφα.
Χαίρομαι που σου αρέσουν, γιατί θέλω μια χάρη.
-Τι είδους χάρη; -Δεν ξέρω τα κατατόπια.
Έλεγα να μου δείξεις πού είναι ο στάβλος.
Εχτές εκεί δεν ήσουν;
-Σωστά. Κι ο σιδεράς; -Δίπλα στον στάβλο.
Στο κατάλληλο σημείο.
Πολύ όμορφα. Τι γιορτάζουμε;
Έλεγα στην Κλάρα να πάμε μια βόλτα οι δυο μας.
Πρέπει να μείνω να βοηθήσω την Αμπιγκέιλ.
Δεν βλέπω να έχει δουλειά.
-Μπορείς χωρίς αυτήν; -Μόνο μια ώρα θα λείψω. Το υπόσχομαι.
Κυρία μου.
Και το πιο σημαντικό, η σκηνή.
Έξι μέτρα, χώρος στα παρασκήνια, ράμπα με ηλεκτρικά φώτα.
Τι; Μόνο έξι μέτρα; Ίσα που χωράει να πεθάνει ο Μάκβεθ.
Όσο μικρότερη η σκηνή, τόσο αναδεικνύεσαι.
Σωστά.
Άλλαξα γνώμη.
Είναι τέλειο θέατρο. Το σωστό μέγεθος.
-Μπράβο, κορίτσι μου. -Ανυπομονώ για την πρεμιέρα.
Θα σου αφιερώσω την πρώτη παράσταση.
Πώς κέρδισα τέτοια τιμή;
Φέρνεις τον πολιτισμό στην πολίχνη μας.
Θα μείνεις στην ιστορία σαν μέγας χορηγός τέχνης.
"Χορηγός". Ώστε απλός χορηγός;
Λι, κάνεις τα όνειρά μου πραγματικότητα.
Κανείς άλλος δεν το έκανε για μένα.
Γιατί κανείς δεν ένιωσε όπως εγώ για σένα.
Εκεί που ήμουν δεν είχε τέτοια φύση.
Δεν μου είπες πού ήσουν.
Μια μικρή πόλη, ανατολικά.
Η οικογένεια έχει αγρόκτημα. Δεν έχω πολλά να πω.
Ήρθες δυτικά για να κάνεις όνομα και περιουσία;
Θα το κάνουν πολλοί, φαντάζομαι.
Θα σε ρωτήσω κάτι αδιάκριτο πριν εκτεθώ.
-Να ανησυχώ; -Όχι, καθόλου.
Αναρωτιόμουν αν υπάρχουν άλλοι γοητευτικοί, ωραίοι κύριοι
που σου φέρνουν λουλούδια στη δουλειά.
Θα χαρείς να μάθεις ότι ήσουν ο πρώτος.
Έχεις καλό χέρι. Αλλά θέλει καλύτερο κράτημα.
Βλέπεις; Προσπάθησε εσύ τώρα.
Ευχαριστώ, κύριε!
Αν ρίχνεις έτσι, σύντομα θα σε προσέξουν.
Γεια σου!
Μπήκες στο πετσί του ρόλου!
Κατάφερα να κάνω τη χαραμάδα στη σανίδα χειρότερη.
Αποκλείεται. Πάντα έτσι ήταν. Πόσο το πεθύμησα.
Έχεις πολλές καλές αναμνήσεις.
Ναι. Φαίνεται διαφορετικό.
Μάλλον ο κύριος Κράντοκ δεν φρόντιζε την εμφάνιση.
Μάλλον όχι. Τι άλλο έχεις να κάνεις;
Να πάρω ψυγείο, να φτιάξω το πόμολο, να καθαρίσω το τζάκι, να βάψω.
Κοντεύω να τελειώσω.
Να σε βοηθήσω; Θα κάνουμε γιορτή βαψίματος.
-Τέλεια. -Θα φέρω τον Κόντι.
-Πώς πάει; -Του είπα να τελειώσει την έκθεση
-πριν πάει να παίξει. -Θα στρώσει.
-Μακάρι να έστρωνε και κάποιος άλλος. -Ο Φρανκ;
Μου φάνηκε πως κάτι γινόταν μεταξύ μας, μα τώρα τίποτα.
Αρχίζεις να τον συμπαθείς;
Πιο πολύ απ' όσο πρέπει.
-Θες μάφιν; -Ναι.
-Φρεσκοψημένα. Είναι... -Πεντανόστιμα.
-Είναι υπέροχα. -Μύρτιλο!
Για να είμαι ειλικρινής, είναι λίγο περισσότερα απ' όσο περίμενα.
Και με μεγάλη έκπτωση επειδή είμαστε φίλοι.
Το σπίτι που σχεδιάζεις δεν είναι καμιά καλύβα.
Σου υπόσχομαι ότι θα αξίζει την κάθε δεκάρα.
Έμαθα ότι ο αρχιτέκτονας τελείωσε τα σχέδια για το θέατρο της Ρόζμαρι.
Του Χόουπ Βάλεϊ, αλλά μην της το πεις.
Φαίνεται μεγάλο σχέδιο για να αναλάβεις
ενώ προσπαθείς να διπλασιάσεις την επιχείρηση.
Με ξέρεις, μου αρέσουν τα μεγάλα σχέδια.
Τα λέμε, Τζακ.
Δώσ' του! Δώσ' του!
Τι γίνεται εδώ; Σηκωθείτε.
Τι συνέβη;
-Αυτός άρχισε! -Ψεύτη! Εκείνος άρχισε!
Ρόμπερτ, πήγαινε σπίτι. Κι εσείς οι άλλοι. Φύγετε.
-Θέλεις να μου πεις τι έγινε; -Με είπε ορφανό.
-Και τον χτύπησες; -Θα το πείτε στην κυρία Στάντον;
Θα έπρεπε.
Αλλά θα σου πω τι θα κάνουμε.
Πήγαινε σπίτι, κάνε τα μαθήματα, ας μην το μάθει κανείς.
-Υπόσχεσαι να μην το πεις; -Ναι, το υπόσχομαι.
Κόντι; Όχι άλλους καβγάδες.
Για δες, η Ελίζαμπεθ Θάτσερ. Φαίνεσαι πολύ ικανή!
Ικανή και λίγο χαμένη.
Θέλει πολλή δουλειά να φτιαχτεί ένα σπίτι.
-Κουζίνα, πάτωμα, βάψιμο. -Νόμιζα θα έλεγες στον Τζακ να τα κάνει.
Προσφέρθηκε, αλλά θέλω να τα κάνω μόνη μου.
Οι άντρες θέλουν να τους χρειάζονται, νιώθουν σημαντικοί.
Μου στέλνουν σχετικά γράμματα.
Μα αν αφήσω τον Τζακ να τα κάνει όλα, εγώ τι θα μάθω;
Πώς να του δίνω τα εργαλεία;
Είναι απλό. Δώσε του να κάνει κάτι άλλο.
Όπως λέω στις αναγνώστριες, "Δώστε του δουλειά, να μη σας ζαλίζει".
-Φρανκ, πρέπει να μιλήσουμε. -Δεν μπορώ τώρα.
Τότε άκου μόνο.
Ξέρω ότι μου κρύβεις κάτι. Ό,τι κι αν είναι,
όσο άσχημο κι αν είναι, έχω περάσει χειρότερα.
Ξέρω ένα πράγμα, δεν θα τα έβγαζα πέρα μόνη μου.
Όποτε είσαι έτοιμος, είμαι εδώ.
Μην το περάσεις μόνος σου. Έχεις κάποιον να στηριχτείς.
Ελπίζω να το θυμηθείς όταν έρθει η ώρα.
Έχεις αρκετά ξύλα για δύο χειμώνες.
Χαίρομαι που θα έχω ζεστασιά.
Υπάρχουν κι άλλοι τρόποι να έχεις ζεστασιά.
Σόμπα; Φωτιά στον κήπο; Μια κουβέρτα ίσως;
Δεν σκεφτόμουν ακριβώς αυτό.
Να συνεχίσω να μαντεύω ή θα φέρεις κι άλλα ξύλα;
Όχι, τα στοίβαξα όλα στο πίσω μέρος.
Μήπως μπορώ να βοηθήσω και με κάτι άλλο;
Είναι αλήθεια πως θέλω μια μικρή χάρη.
Πες μου.
Έχει μια μεγάλη αράχνη στο κρεβάτι.
Μπορείς να την πιάσεις και να την βγάλεις έξω;
-Αράχνη; -Μπορεί να είναι ολόκληρη οικογένεια.
Δύο ή τρεις. Ξέρεις ότι σιχαίνομαι τις αράχνες.
Το ξέρω.
"Δώστε του δουλειά, να μη σας ζαλίζει."
Διαβάζω κι εγώ τη Ρόζμαρι.
Αυτό γυρεύεις;
Σε δουλεύω.
Τι θέλεις, Σόνι;
Ο Τζέικ μού ζήτησε να δω τι κάνεις.
Αν έκανες πρόοδο με τον Ματ.
Πες του πως κάνω ό,τι μπορώ.
Πες του το εσύ.
Το τρένο με το χρυσάφι θα περάσει σύντομα απ' το Άλμπερτ Χιλς. Τικ τακ.
Θα το φροντίσω.
Το καλό που σου θέλω. Μου υποσχέθηκες τον Ματ Λάντρι.
Με ενοχλεί να μην τηρούν υποσχέσεις.
ΚΑΦΕ ΤΗΣ ΑΜΠΙΓΚΕΪΛ
-Μπιλ, τι κάνεις εδώ; -Φτιάχνω πρωινό.
Στο τηγάνι μου με τα αυγά μου;
Είναι το τηγάνι "μας" και τα αυγά "μας".
-Ορίστε; -Είμαι ο νέος σου συνέταιρος.
-Αγόρασα το μερίδιο του Γκάουεν. -Τι έκανε λέει;
Ψάχνω καλές επενδύσεις.
Άκουσα ότι πωλείται και το άρπαξα.
Χωρίς να με ρωτήσεις πρώτα;
Δεν θα σου δημιουργήσω προβλήματα. Έκανα απλώς μια καλή επένδυση.
Δεν ξέρω. Μου πέφτει πολύ. Πρέπει να το σκεφτώ.
Νομίζω πως είμαι η καλύτερη εναλλακτική.
-Ώστε έτσι; -Τουλάχιστον εγώ
δεν σου δίνω κατάλογο με πράγματα για φτιάξιμο.
Μου πήρε δέκα λεπτά να καταλάβω
πώς ανάβει η κουζίνα, οπότε δεν πρόκειται
να χώνω τη μύτη μου στη δουλειά σου.
-Θα είσαι αφανής συνέταιρος; -Από κάθε άποψη.
Νομίζω πως θα μου αρέσει να είμαι ιδιοκτήτης του μέρους
όπως μου αρέσει και να τρώω εδώ.
Λοιπόν...
Είμαστε εντάξει;
Συνέταιρε;
Έχω κάτι για σένα πριν φύγεις.
Τι είναι αυτό;
Χένρι, είναι υπέροχο.
Θυμάσαι τι μου είπες όταν γνωριστήκαμε;
Έτρωγες με κάποιους φίλους σου
στο εστιατόριο απέναντι απ' το γραφείο μου.
Ήταν η πρώτη μέρα μου στην εταιρεία.
Ήρθες με το καινούριο σου κοστούμι και γυαλιστερά παπούτσια
και ρώτησες, "Μήπως έχετε ώρα;"
Εσύ έδειξες το ρολόι στον πύργο πίσω μου.
-Ήταν κακία. -Ίσως, αλλά...
από τώρα και στο εξής, όπου κι αν πας,
θα ξέρεις την ώρα.
-Ευχαριστώ, Χένρι. -Χαρά μου.
-Να γυρίσεις γρήγορα. -Εντάξει.
Κάτι άλλο σήμερα;
Αρκούν αυτά τα λίγα για το γραφείο του κυρίου Κούλτερ.
Βάλτε τα στον λογαριασμό του.
-Μακάρι να μπορούσα, αλλά δεν γίνεται. -Γιατί;
-Οφείλει πολλά ο κύριος Κούλτερ. -Πρέπει να έγινε λάθος.
Λυπάμαι, ο πατέρας μου είπε όχι άλλη πίστωση.
Παράξενο. Γιατί δεν μου το είπε ο Λι;
Δεν πειράζει. Θα πληρώσω μετρητά.
-Γεια σας. -Γεια!
-Φέραμε κι άλλη μπογιά. -Πάνω στην ώρα!
-Κόντι; Θέλεις να μας βοηθήσεις; -Όχι.
Κόντι, σε παρακαλώ άσε την μπάλα και βοήθησε τη δεσποινίδα Θάτσερ.
-Ορίστε, Κόντι. Μπορείς να πάρεις αυτό. -Όχι, ευχαριστώ.
Μόλις φορέσει το γάντι, χάνεται στον κόσμο του.
Άντρες και αθλήματα, ακατανόητο.
Λοιπόν, Κόντι.
Πες μας για την "Επέλαση της Ελαφράς Ταξιαρχίας".
Το λατρεύω αυτό το ποίημα.
-Είναι απ' τα αγαπημένα μου. -Δεν άρχισα την έκθεση.
Είναι για αύριο.
Κόντι, φτάνει μ' αυτό.
Θα κάνει την έκθεση στο σπίτι. Στον λόγο μου.
-Τζακ, πιάσε! -Όχι!
Κόντι! Τι σου είπα;
Σε παρακαλώ, φέρε τη σκούπα
-και καθάρισε. -Δεν θα κάνω ό,τι μου λες!
-Κι όμως πρέπει. -Κόντι, πρέπει να ακούς τι σου λένε.
-Δεν είσαι πατέρας μου! -Κόντι!
Θα τον φέρω, Αμπιγκέιλ.
Λοιπόν. Όπα, όπα!
-Άσε με! -Όχι.
-Σε μισώ! Όλους σας μισώ! -Δεν μας μισείς.
Δεν μισείς κανέναν μας.
Σου λείπει ο μπαμπάς σου. Γι' αυτό δεν γράφεις την έκθεση.
Γι' αυτό τσακώνεσαι.
Πονάς όταν τον σκέφτεσαι, πονάς που είσαι μόνος.
Πονάει να μην έχεις κοντά σου τους ανθρώπους που αγαπάς.
-Δεν ξέρεις τίποτα. -Ξέρω.
Κι εγώ έχασα τον μπαμπά μου.
Είναι σαν να σου έκοψαν κομμάτι.
Σαν μια τεράστια τρύπα.
Μια μέρα όμως, αυτό που νιώθεις τώρα
θα φύγει τελείως. Στον λόγο μου.
Δεν είναι δίκαιο.
Όχι, μικρέ, δεν είναι καθόλου δίκαιο.
Οι γονείς σου δεν είναι εδώ, αλλά είναι μαζί σου.
Τους έχεις εδώ μέσα.
Κάθε στιγμή, κάθε μέρα. Εντάξει;
Δεν μπορώ να περιγράψω πώς είναι να έχω δικό μου σπίτι.
Η διδασκαλία είναι πρώτη στην καρδιά μου, μα τώρα που τακτοποιήθηκα,
μπορώ να καλλιεργήσω το πάθος μου για γράψιμο.
Θέλω να συλλάβω την ψυχή αυτού του ξεχωριστού τόπου,
τη στοργή και την αγάπη, για να τα μοιραστώ με τον κόσμο.
Δεν υπάρχει άλλο μέρος σαν το Χόουπ Βάλεϊ,
παρότι εσείς μου λείπετε πολύ.
Με προσευχές και αγάπη, η κόρη σας, Ελίζαμπεθ.
"Τιμή στην επέλασή τους!"
"Τιμή στην Ελαφρά Ταξιαρχία!"
Είναι πολύ νωρίς για αισιοδοξία;
Θα υπάρξουν καλές και κακές ημέρες.
Έχεις δίκιο, αλλά είναι μια καλή αρχή.
Αμπιγκέιλ, αυτό που κάνεις για τον Κόντι
μου θυμίζει αυτό που θαυμάζω σε σένα.
-Ποιο είναι αυτό; -Δεν ξεγράφεις τους ανθρώπους.
Ελίζαμπεθ, είσαι πολύ καλή φίλη. Θα μου λείψεις τώρα που δεν μένουμε μαζί.
Θα είμαι πολύ κοντά και θα σε βλέπω κάθε μέρα.
-Το υπόσχεσαι; -Το υπόσχομαι!
Τι είναι αυτό;
ΚΑΤΑΖΗΤΕΙΤΑΙ, 500 ΔΟΛ. ΑΜΟΙΒΗ ΜΑΤ ΛΑΝΤΡΙ
Ο Φρανκ είναι.
Υποτιτλισμός: Τατιάνα Ραπακούλια